
CAPITOLUL I
DISPOZIȚII GENERALE





     1.	SCOP:

SCOPUL APLICĂRII PLANULUI PRIVIND ANALIZA ŞI ACOPERIREA RISCURILOR este de a asigura cunoaşterea de către toţi factorii implicaţi a sarcinilor şi atribuţiilor ce le revin premergător, pe timpul şi după apariția unei situații de urgenţă, în situaţii de dezastre şi în caz de conflict armat, de a crea un cadru unitar şi coerent de acţiune pentru prevenirea şi gestionarea riscurilor generatoare de situaţii de urgenţă şi de a asigura un răspuns optim în caz de urgenţă, adecvat fiecărui tip de risc identificat.


2. DEFINIŢII:


2.1.	situaţia de urgenţă – eveniment excepţional, cu caracter nonmilitar, care prin amploare şi intensitate ameninţă viaţa şi sănătatea populaţiei, mediul înconjurător, valorile materiale şi culturale importante, iar pentru restabilirea stării de normalitate sunt necesare adoptarea de măsuri şi acţiuni urgente, alocarea de resurse suplimentare şi managementul unitar al forţelor şi mijloacelor implicate;
2.2.  amploarea situaţiei de urgenţă – mărimea ariei de manifestare a efectelor distructive ale acesteia în care sunt ameninţate sau afectate viaţa persoanelor, funcţionarea instituţiilor statului democratic, valorile şi interesele comunităţii;
2.3. intensitatea situaţiei de urgenţă – viteza de evoluţie a fenomenelor distructive şi gradul de perturbare a stării de normalitate;
2.4. starea potenţial generatoare de situaţii de urgenţă – complex de factori de risc care, prin evoluţia lor necontrolată şi iminentă ameninţării, ar putea aduce atingere vieţii şi populaţiei, valorilor materiale şi culturale importante şi factorilor de mediu;
2.5.	Dezastrul reprezintă evenimentul datorat declanşării unor tipuri de riscuri, din cauze naturale sau provocate de om, generator de pierderi umane, materiale sau modificări ale mediului şi care, prin amploare, intensitate şi consecinţe, atinge ori depăşeşte nivelurile specifice de gravitate stabilite prin regulamentele privind gestionarea situaţiilor de urgenţă, elaborate şi aprobate potrivit legii;.
2.6.	Conflictul armat reprezintă forma de manifestare a violenţei armate, cu caracter internaţional sau neinternaţional, între două sau mai multe entităţi (părţi beligerante) recunoscute.


3. ABREVIERI

	I.S.U.J.
	- Inspectoratul pentru Situaţii de Urgenţă Judeţean

	C.J.S.U.
	- Comitetul Judeţean pentru Situaţii de Urgenţă

	C.L.S.U.
	- Comitetul Local pentru Situaţii de Urgenţă

	P.C.
	- Punct comanda

	N.B.C.
	- Nuclear, Bacteriologic si Chimic

	C.R.
	- Cruce Roşie

	P.S.I.
	- Prevenirea și stingerea incendiilor

	Gr.
	- Grupa

	Ech.
	- Echipa

	P.P.Aj.
	- Punct prim ajutor

	Dt.
	- Detaşament

	E.M.A.
	- Echipa mobilă antiepidemică

	D.P.A.M.C.
	- Detaşament prim ajutor medico-chirurgical

	P.P.A.M.T.E.
	- Punct prim ajutor medical triaj-evacuare

	S.M.U.R.
	- Serviciul mobil de urgență

	S.S.R.M.
	- Stașie standard de supravegherea radioactivitatii mediului

	S.G.A.
	- Sectia Gospodarirea Apelor

	C.O.A.T.
	- Centrul Operaţional cu Activitate Temporară

	C.O.J.
	- Centrul Operaţional Judeţean

	C.O.N.
	- Centrul Operaţional Naţional

	C.N.S.U.
	- Comitetul Naţional pentru Situaţii de Urgenţă





4. OBIECTIVE:

a) asigurarea prevenirii riscurilor generatoare de situații de urgență, prin evitarea manifestării acestora, reducerea frecvenței de producere ori limitarea consecințelor lor, în baza concluziilor rezultate în urma identificării și evaluării tipurilor de risc, conform schemei cu riscurile teritoriale;
b) amplasarea și dimensionarea unităților operative și a celorlalte forțe destinate asigurării funcțiilor de sprijin privind prevenirea și gestionarea situațiilor de urgență;
c) stabilirea concepției de intervenție în situații de urgență și elaborarea planurilor operative;
d) alocarea și optimizarea forțelor și mijloacelor necesare prevenirii și gestionării situațiilor de urgență.



5.  ACTE NORMATIVE DE REFERINȚĂ

-  Legea nr. 307 din 12.07.2006 privind apărarea împotriva incendiilor;
-  Legea nr. 481 din 08.11.2004 privind protecția civilă, cu modificările aduse prin Legea nr. 212 din 24.05.2006;
-  O.M.A.I. nr. 132 din 29.01.2007 pentru aprobarea Metodologiei de elaborare a Planului de analiză și acoperire a riscurilor și a Structurii-cadru a Planului de analiză și acoperire a riscurilor;
- H.G.R. nr. 1491 din 2004 – Regulament cadru privind structura organizatorică, atribuţiile, funcţionarea şi dotarea comitetelor şi centrelor operative cu activitate temporară pentru situaţii de urgenţă;
-  O.M.A.I nr. 712 din 2005 privind instruirea salariaţilor în domeniul situaţiilor de urgenţă, modificat şi completat prin OMAI NR. 786/2005;
- O.M.A.I. nr. 718 din 2005 privind aprobarea criteriilor de performanţă privind structura organizatorică şi dotarea serviciilor voluntare pentru situaţii de urgenţă, modificat şi completat cu Ordinul Ministerului Adiministraţiei şi Internelor nr. 195/2007;
-  H.G. nr. 2288 din 2004 pentru aprobarea repartizării principalelor funcţii de sprijin pe care le asigură ministerele, celelalte organe centrale şi organizaţiile neguvernamentale privind prevenirea şi gestionarea situaţiilor de urgenţă.




CAPITOLUL II
CARACTERISTICIILE UNITĂŢII
ADMINISTRATIV-TERITORIALE  TUDOR VLADIMIRESCU



1. Poziția geografică a localității

În cadrul județului, comuna Tudor Vladimirescu este situată în zona central-nordică,  învecinându-se la nord cu teritoriul administrativ al comunelor Romanu și Siliștea, la est cu comuna Cazasu, în sud cu teritoriul comunelor Chiscani și Traian, iar la vest cu comuna Movila Miresii.
Teritoriul comunei Tudor Vladimirescu este străbătut de la est la vest de DN 22 Brăila – Râmnicu Sărat.

2. Condiții geomorfologice

Comuna Tudor Vladimirescu aparține din punct de vedere geomorfologic unității Câmpia Brăilei, subunitatea Câmpul Brăilei propriu-zis, care se extinde de la est de linia Făurei – Țăndărei, până la est de Valea Ianca și parțial de Terasa Brăilei extinsă la est de Valea Ianca. Zona este despărțită de lunca râului Buzău printr-un taluz cu o altitudine relativă de 3...20 m, iar de Lunca Călmățuiului printr-un taluz neînsemnat, de multe ori greu de pus în evidență. În partea de nord a Câmpului Brăilei se constată un relief tipic eolian, format din dune, în majoritate consolidate.
În partea estică a Câmpului Brăilei se află Valea Ianca, orientată de la sud la nord și a cărei lățime variază de la 0,5 la 2,5 km, către vărsarea ei în Lunca Siretului. Terasa Brăilei este caracterizată în general de un relief neted, accidentat de dune numai în partea nordică.

3. Condiții geologice

Formațiunile geologice de suprafață aparțin Cuaternarului și anume Halocenului Inferior, reprezentat prin depozite loessoide cu grosimea de 5 – 10 m.

4. Condiții climatice

Clima este temperat continentală cu temperatura medie multianuală de +11,1 °C.
Temperatura aerului a înregistrat valori maxime și minime absolute: 40,5°C, respectiv -25,5°C.
Precipitațiile sunt reduse, de circa 400 mm/an.
Adâncimea maximă de îngheț este de 0,85 – 0,90 m, iar frecvența medie a zilelor de îngheț cu T<O°C este de 98,3 zile/an.
Vânturile dominante sunt din direcția nordică (21,3%) și nord-estică (18%). Calmul înregistrează valoarea procentuală de 8,5 %, iar intensitatea vânturilor la scara Beaufort are valoarea de 1,5 – 3,1 m/s.

5. Condiții tectonice

Localitățile se încadrează în zona de intensitate seismică "C" cu coeficient ks = 0,20. Perioada de colt Tc = 1,5 secunde.

6. Stratificația terenului 

Sub stratul superficial de sol vegetal și umpluturi heterogene de grosime variabilă (1,00 – 2,5 m) se întâlnește un orizont loessoid umezit la partea inferioară până la adâncimea de 7 – 9 m. În bază se dezvoltă un orizont nisipos imersat.
Nivelul freatic se întâlnește la adâncimea de 2,5 – 3,5 m de cota terenului.

7. Caracterizarea geotehnică a terenului

Orizontul loessoid umezit prezintă consistență redusă, compresibilitate mare, porozitate ridicată, rezistență redusă la forfecare.
Se încadrează în categoria terenurilor de fundare slabe care necesită măsuri de îmbunătățire în vederea fundării directe a construcțiilor.

8. Apele de suprafață

Teritoriul administrativ al comunei Tudor Vladimirescu este situat între cursul de apă al fluviului Dunărea, cel mai apropiat în zona estică și cursul râului Buzău, în zona nord-vestică.

9. Apele freatice

Apele freatice sunt cantonate în orizontul nisipos situat sub pachetul loessoid, pe care îl urmează la partea lui inferioară prin efectul de capilaritate.

10.  Apele de adâncime

Sunt cantonate de orizonturile permeabile grosiere (pietrișuri și nisipuri) aparținând levantului, cunoscute sub denumirea "Stratele de Frătești".
Aceste depozite pot furniza debite importante și sunt situate la adâncimi mai mari de 40–60 m.
Din punct de vedere hidrochimic, apele de adâncime sunt în principal sulfatate, clorurate și bicarbonatate.

11.  Solurile

Prezența pe suprafețe întinse foarte slab înclinate sau orizontale a depozitelor loessoide, lipite în cea mai mare parte de drenaj superficial, condițiile climatice semiaride, cu umiditate superficială și existența asociațiilor vegetale ierboase de stepă au determinat formarea solurilor cernoziomice în diferite faze de evoluție pe cea mai mare parte a teritoriului județului Brăila.
Solurile sunt de vârsta Pleistocen Superior, corespunzător intervalului Riss-wurn fiind constituit din loessuri și depozite loessoide, cernoziom ciocolatiu cu textură lutoasă și luto-nisipoasă.
Prezentând un grad mare de porozitate, infiltrația pe verticală se realizează ușor. În condițiile existenței aridității, apa freatică determinată supraumezirea și evaporația. Vara, datorită insolației, suprafața solurilor își ridică temperatura, se intensifică evaporația, iar umiditatea (sub un metru) se menține între coeficientul de ofilire și mijlocul umidității active. Acestea sunt caracteristicile ținuturilor cu climat temperat – continental unde vegetația naturală, în perioada de formare au constituit-o ierburile de stepă.





12. Vegetația și fauna

Elementele de vegetație din zona studiată sunt elemente tipice de stepă pontică și silvostepă panonică. Într-un trecut mai îndepărtat, vegetația caracteristică era reprezentată prin speciile de stepă. Aceasta a fost în mare parte desțelenită și înlocuită cu vegetația de cultură în proporție de 90 %.
În zona studiată nu se identifică ecosisteme specifice. Majoritatea plantelor își dezvoltă ciclul evolutiv înaintea venirii perioadelor secetoase de la sfârșitul verii.
Se găsesc terenuri agricole pârloage și rămășițe de pajiști stepice primare (grupări cu Festuca Vallsiaca, Stipa lessingiana, S. capillata și alte ierburi xelofile).
Vegetația arborescentă este slab reprezentată în județul Brăila, suprafața ocupată în comuna Tudor Vladimirescu este de 50 ha pădure.
Fauna spontană este reprezentată prin animale sedentare cât și migratoare. Modificările ce au avut loc în biotop s-au refelectat și în aria lor de raspândire.
Speciile caracteristice zonei sunt: termite (Reticulitermis lucifugus Rossi), ciori (Imela germanica), popândăi (Citellus citellus). Nu sunt detectate specii rare sau amenințate cu dispariția.

13.  Relații în teritoriu

Comuna Tudor Vladimirescu se află situată la est de municipiul Brăila pe drumul DN 22.
Pe acest ax de dezvoltare se află localitățile componente ale comunei respective, în ordine de la est la vest Tudor Vladimirescu, Scorțaru Vechi și Comăneasca.
Teritoriul comunei este străbătut de la nord la sud de DJ 255A și DC6.
Deci localitățile au asigurate legături cu municipiul Brăila și comunele învecinate.

14.  Populația – elemente sociale și demografice

Conform Institutului Național de Statistică, populația stabilită din comuna Tudor Vladimirescu este de 1871 persoane repartizată pe localități astfel : Tudor Vladimirescu – 863, Scortaru Vechi – 849, Comăneasca – 159, persoane.

15.  Structura populației pe principalele grupe de vârstă

	Grupa de
Vârstă
	Scorțaru Vechi
nr. pers.
	Comăneasca
nr. pers.
	Tudor Vladimirescu
nr. pers.

	între 0-14 ani
	155
	31
	107

	15-59
	443
	71
	452

	60 și peste
	251
	57
	304

	Total
	849
	159
	863



Ponderea populației în vârstă de 0-14 ani în totalul populației reprezintă vitalitatea populației și este de 7,31 % pe total comună.

16.  Resursele de muncă și populația ocupată

În ceea ce privește structura resurselor de muncă se constată că predomină resursele de muncă tinere (15-44 ani) circa 32,59% din totalul resurselor de muncă.



17.  Circulația și transporturile

Există o linie de maxi taxi interurban care circulă 4-5 curse pe zi, aceasta satisfăcând în mare măsură necesarul de tranasport de călători.

17.1. Localitatea Tudor Vladimirescu

Rețeaua stradală este alcătuită din străzi cu lațimi ale părții carosabile cuprinse între 5,00 și 7,00 m parte carosabilă.
Lungimea totală a străzilor din comuna Tudor Vladimirescu este de 13,350 km corespunzător unei suprafețe carosabile de 75462 mp.
Există de asemenea, o lungime de străzi de 5,725 km (corespunzător unei suprafețe de 28688 mp), împietruite care deservește o serie de obiective economice (trupuri) din jurul localității.
Suprafața totală ocupată de zona străzilor (inclusiv trotuare, fâșii de spații verzi, șanțuri) este de 198914 mp.
Pantele longitudinale ale străzilor sunt sub 2%.
Circulația majoră în localitate se desfășoară pe tronsonul DN 22 ce traversează comuna în lungime, 1,95 km corespunzător unei suprafețe carosbile de 11700 mp, suprafața carosabilă fiind dotată cu o îmbrăcăminte asfaltică.
În localitate nu există organizat transport în comun de persoane.

17.2. Localitatea Scorțaru Vechi

Schema stradală a localității Scorțaru Vechi are o configurație aproximativ rectangulară.
Rețeaua stradală este alcătuită din străzi cu lățimi cuprinse între 3,50 și 6,50 m parte carosabilă.
Lungimea totală a străzilor din localitatea Scorțaru Vechi este de 16,875 km corespunzător unei suprafețe carosabile de 71976 mp.
Suprafața totală ocupată de zona străzilor, inclusiv trotuare, fâșii de spații verzi, șanțuri) este de 216617 mp.
Pantele longitudinale ale străzilor sunt sub 2 %.
Circulația majoră se desfășoară pe DN 22 și DJ 255 A în lungime de 3,125 km corespunzător unei suprafețe carosabile de 18925 mp.
Din lungimea totală de străzi de 16,875 km, 2,200 km au îmbrăcăminți din mixturi asfaltice.

17.3. Localitatea Comăneasca

Schema stradală a localității Comăneasca are o configurație aproximativ rectangulară.
Rețeaua stradală este alcătuită din străzi cu lațimi cuprinse între 3,50-6,50 m parte carosabilă.
Lungimea totală a străzilor din localitatea Comăneasca este de 3,860 km corespunzător unei suprafețe carosabile de 19195 mp.
Suprafața totală ocupată de zona străzilor (inclusiv trotuare, fâșii de spații verzi, șanțuri) este de 57930 mp.
Pantele longitudinale ale străzilor sunt sub 2%.
Circulația majoră se desfășoară pe DN 22 în lungime de 0,750 km corespunzător unei suprafețe carosabile de 4875 mp.
Din lungimea totală de străzi de 3,860 km, 0,750 km au îmbrăcăminți din mixturi asfaltice, 0,290 km împietruite și 2,820 km din pământ.
Transportul în comun de persoane în localitatea Comăneasca nu există.


18.  Zona de locuit

În localitatea Tudor Vladimirescu numărul gospodăriilor este de 435, în localitatea Scorțaru Vechi 401, iar Comăneasca 91. Numărul de persoane pe gospodărie este de 2,47 la Tudor Vladimirescu, 2,76 la Scortaru Vechi și 2,69 la Comăneasca. Numărul mediu de camere pe o gospodărie este de 2,76.
Suprafața locuibilă ce revine unei personae este de aproximativ 14,40 mp.
Singurele locuințe colective sunt două blocuri: unul cu 18 apartamente P+3 și altul cu 8 apartamente P+2, ce se află în localitatea Tudor Vladimirescu.
Multe locuințe sunt construite din materiale perisabile, din chirpici și paiantă. Au apărut și multe locuințe noi, construite cu materiale durabile (cărămidă, B.C.A, bolțari), pe terenuri virane sau după demolarea caselor vechi. De asemenea, multe clădiri de locuit au fost reabilitate.
În intravilanul localităților majoritatea loturilor proprietate particulară sunt între 1000 și 3500 mp.
19.  Căi de comunicație și transporturi

Aceasta reprezintă 64,27 ha. De la est la vest comuna este străbătută de DN 22,                 Brăila – Râmnicu Sărat care străbate toate localitățile comunei. 
Alte drumuri sunt:  DJ 255A, DC 8

20.  Zona insituții și servicii de interes public

În domeniul serviciilor localitățile dispun de:
· unități pentru administrație: 

      ●  primărie, post poliție în localitatea Tudor Vladimirescu.

· unități pentru învățământ : 

● școala V-VIII la Tudor Vladimirescu
● școala I-IV la Scorțaru Vechi
● grădinița la Tudor Vladimirescu
● grădinița la Scorțaru Vechi

· unități culturale:

● cămine culturale în localitățile Tudor Vladimirescu, ScorțaruVechi și Comăneasca
● biblioteca publică în Tudor Vladimirescu

-    uniățti de cult:

      ● biserică ortodoxă în fiecare localitate

· unități sanitare:
· 
● dispensar uman și farmacie la Tudor Vladimirescu și Scorțaru Vechi

-    alte servicii:

      ● oficiu PTTR
      ● dispensar veterinar

·  unități comerciale pe raza comunei Tudor Vladimirescu
	Nr.
Crt.
	Denumire agent economic
	Domeniu de activitate

	1
	S.C. Geada
	Agricultură

	2
	S.C. AGF CEREAL RUMENA S.R.L.
	Agricultură

	3
	S.C. Petrosu S.A.
	Agricultură - Legumicultură

	4
	S.C. Danova Leg
	Agricultură - Legumicultură

	5
	S.C. Nova Prod Terra
	Agricultură - Legumicultură

	6
	S.C. Avem Com S.R.L.
	Agricultură

	7
	S.C. Insist Serv S.R.L.
	Comercial

	8
	Valeturio Farm
	Farmacie

	9
	I.I. Raducu Dumitru
	Morărit

	10
	S.C. Madiravi
	Distilare

	11
	S.C. Oltleon S.R.L.
	Comercial

	12
	A.F. Relu Perianu
	Comercial

	13
	S.C. Deagrimex S.R.L.
	Agricultură

	14
	P.F. Vizireanu Stefan
	Agricultură

	15
	I.I. Popa Costel prin succesor Popa Rodica
	Agricultură

	16
	S.C. Fraternitate Prod Com S.R.L.
	Morărit

	17
	S.C. Criortex S.R.L.
	Comercial

	18
	A.F. Fatu
	Comercial

	19
	S.C. Marigeani S.R.L.
	Comercial

	20
	S.C. Vianela S.R.L.
	Comercial

	21
	S.C. Vicosta Com Prod S.R.L.
	Comercial

	22
	I.I. Stanciu Victor
	Agricultură

	23
	S.C. Animery S.R.L.
	Comercial

	24
	S.C. Cosangel Com Impex S.R.L.
	Comercial

	25
	A.F. Sarbu
	Comercial

	26
	Comalomar Livestok S.R.L.
	Creșterea și îngrășarea
 animalelor

	27
	S.C. Bujnita Prest S.R.L.
	Comercial

	28
	S.C. Bogdanic Agroserv S.R.L.
	Agricultură

	29
	I.I. Bădin Ioana Andreea
	Agricultură

	30
	I.I. Ciurea Paula Petronela
	Agricultură

	31
	P.F.A. Vizireanu Ștefan
	Agricultură

	32
	S.C. Apan Agriculture Equipments S.R.L.
	Agricultură

	33
	S.C. Ielavasagri S.R.L.
	



21.  Alimentarea cu apă

Pentru alimentarea cu apă a localității Tudor Vladimirescu s-a prevăzut o gospodărie de  apă compusă din rezervor  de 100 mc înmagazinare apă și stație de pompare. 
Stația de pompare cu o capacitate de 16,8mc/h și debitul de incendiu de 5 l/s și presiunea necesară de 30m, care asigură la 280 gospodării alimentarea cu apă potabilă în sistem centralizat ,rețeaua având o lungime de 2,5 km și 3 hidranți subterani de incendiu Dn 65.
	În incinta gospodăriei de apă s-a prevăzut un cămin de apă alimentat din rezervor, cu o vană de Dn 100 mm pentru alimentarea directă a pompelor mobile în caz de incendiu.
	În satul Scorțaru Vechi există un rezervor de apă de 100 mc pentru asigurarea volumului de compensare și a rezervei de incendiu de 54 mc în conformitate cu specificațiile din normative P66/2001.
	În incinta gospodăriei de apă s-a prevazut un cămin de apă alimentat din rezervor cu o vană de Dn 100 mm pentru alimentarea directă a pompelor mobile în caz de incendiu. Stația de pompare are un debit orar maxim de 23 mc/h și debitul de incendiu de 5 l/s și presiunea necesară de 40 m, care asigură la 330 gospodării alimentarea cu apă potabilă în sistem centralizat având o lungime de 3,29 km și 3 hidranți subterani de incendiu cu Dn 65.
	În satul Comăneasca alimentarea cu apă se realizează prin conducta de aducțiune de 5,14 km cu Dn 75 mm Pn 6 și va transporta debitul maxim orar de 6 mc/h necesar pentru alimentarea localității Comăneasca .
	Rețeaua de distribuție în lungime de 2546m cu diametrul Dn 50 , Dn 63 și Dn 75 mm. 
	Conform P66/2001, în localități cu număr de locuitori mai mic de 500 locuitori nu se prevede debit de calcul pentru incendiu.

22.  Alimentare cu energie electrică 

	Localitatea Tudor Vladimirescu este alimentată cu energie electrică dintr-o singură rețea de medie tensiune aeriană de 20 kv (LEA 20 kv ) în circuit buclat, formată din trei ramificații. O ramură intră în localitate prin partea de sud, altă ramură intră prin partea de sud-vest, iar ultima prin partea de vest a localității.
	Această LEA este cuplată la stația de transformare 110/20 kv Lacu Sarat, iar celălalt capăt la stația de transformare 110/20 kv Romanu.
	Din această LEA se alimentează cinci posturi de transformare aeriene pe stâlpi, aferente comunei.
	Localitatea Scorțaru Vechi este alimentată cu energie electrică din două linii electrice aeriane și anume: principală de medie tensiune LEA 20kv, respectiv LEA 20 kv- Traian și LEA 20kv Movila Miresii.
	Aceste două linii sunt alimentate din stația de transformare 110/20 kv Romanu și datorită unei cuple de legatură aceste linii pot funcționa în buclă. De asemeni LEA 20 kv –Traian este legată printr-o cuplă la capatul ei de LEA 20 kv Valea Encii care se alimentează din stația de transformare 110/20 kv Urleasca.
	În localitate există trei posturi de transformare 20/0,4 kv dintre care două posturi respectiv PT I și PT II sunt racordate la linia secundară ce face legatura între LEA 20 KV Traian și LEA 20 kv Movila Miresii, PT III care este racordat direct la LEA 20 KV- Traian.
	Localitatea Comăneasca este alimentată cu energie electrică din linia de medie tensiune aeriană LEA 20kv Traian printr-un singur post de transformare 20/0,4 kv 250 kvA aerian. Menționăm ca PT 20/0,4 KV Comăneasca nu este legat direct la linia principală, ci este legată printr-un racord secundar aerian de aproximativ 2 km lungime.
	Toți consumatorii casnici sunt racordați în rețea monofazat, nu s-a pus însă problema alimentării trifazat a gospodăriilor țărănești.
	Pe teritoriul comunei Tudor Vladimirescu sunt 19 posturi de transformare având o putere totală de 3,1 MVA.
	Din posturile de transformare se desprind liniile electrice aeriene de joasă tensiune, LEA 0,4 KV ce străbat toate străzile localității. Acestea sunt constituite în majoritate din conductoare neizolate tip șufă fixate pe izolatori și console pe stâlpi de beton armați.


    

CAPITOLUL III 
RISCURILE CARE POT AVEA LOC PE TERITORIUL COMUNEI TUDOR VLADIMIRESCU 


1.TIPURI DE SURSE DE RISC ȘI DESCRIEREA LOR

1.1. Din punct de vedere al expunerii la riscul de cutremur:

●	cutremurele de pământ provin din cele produse în zona Vrancea şi se resimt pe teritoriul judeţului. Aproape în totalitate sunt de natură tectonică.

Cele mai puternice cutremure care afectează comuna sunt cele de tip INTERMEDIAR (70 < H < 170 Km.).
Acestea sunt produse la adâncimi cuprinse între de 50-250 Km., au magnitudini medii de M = ≥  7 Richter și conduc la intensități seismice de VII-VIII grade pe scara M.S.K.
În cazul producerii unui cutremur se pot produce pagube materiale la gospodăriile populației deoarece majoritatea sunt construite din pământ.

 1.2. Din punct de vedere al expunerii la riscul de alunecări/prabuşiri de teren: NU ESTE CAZUL.

 1.3. Din punct de vedere al expunerii la riscul de inundaţii: 

  Pe teritoriul administrativ al comunei există o zonă inundabilă pe izlazul satelor Scorțaru Vechi și Comăneasca în Valea Encii situată de o parte și de alta a DN 22 între Scorțaru  Vechi și Comăneasca, la 500m de Comăneasca.
	
 1.4. Din punct de vedere al expunerii la riscul de secetă:

  Datorită apariţiei unor perioade de timp sărace în precipitaţii atmosferice, îndeosebi în perioada mai-august, însoţite de deplasarea maselor de aer uscat, determină apariţia fenomenului de secetă, care poate afecta populaţia, culturile de plante, efectivele de animale, pădurile de răşinoase şi foioase.
  În urma acestui fenomen, debitele cursurilor de apă scad, determinând scăderea cantităţii din pânza de apă freatică şi totodată din fântâni. Odată cu apariţia acestui fenomen şi apariţia vegetaţiei uscate, creşte posibilitatea producerii de incendii de mari proporţii şi se îngreunează intervenţia pentru limitarea şi lichidarea acestora.
	
1.5.  Din punct de vedere al expunerii la riscul de avalanşe: NU ESTE CAZUL.
 
     1.5.1. Înzăpeziri și viscole

Ca urmare a dispariției unor bariere protectoare și specificului eolian al județului, o foarte mare parte din teritoriu este afectat ritmic pe timp de iarna de aceste fenomene.
Cele mai afectate zone sunt:
- drumul național DN 22 care face legătura între  Brăila și Râmnicu Sărat, cu o lungime de 15km  pe teritoriu administrativ 
- drumul comunal DC 8 care face legătura între satul Tudor Vladimirescu și gara (halta Lacu Sărat) având o distanță de 6 km 
- drumurile din interiorul satului Tudor Vladimirescu au o lungime de 13 km 
- drumurile din interiorul satului Scorțaru Vechi  au o lungime de  17 km.
- drumurile din interiorul satului Comăneasca 4 km .
Care pot afecta: circulația rutieră și comunală și deasemenea se pot provoca accidente grave pe căile de transport.

      1.5.2. Furtunile insoțite de căderi masive de grindină

Sunt fenomene meteorologice care din motive obiective (regimul eolian) dar și  subiective (despăduriri, desființarea barierelor de protecție) au captat aspecte de constantă.
Este afectat practic întreg teritoriul administrativ al comunei Tudor Vladimirescu. 
	         -     distrugerea culturilor agricole   
· ruperea copacilor sau crengilor din copaci 
· avarierea autovehiculelor 
· avarierea rețelei electrice, telefonie, cablu TV, fibră optică internet 
· spargerea țiglei/tablei și a altor învelitoare de pe case și anexe gospodărești 

1.6.  Din punct de vedere al expunerii la riscul de incendii de pădure: NU ESTE CAZUL.

1.7.  Din punct de vedere al expunerii la riscul de accident chimic:

- pe căile de comunicație DN 22 și DC 8 ;
- la operatorii economici: NU ESTE CAZUL

1.8.  Din punct de vedere al expunerii la riscul de accident nuclear: NU ESTE CAZUL.

1.9.  Din punct de vedere al riscului la incendii în masă: NU ESTE CAZUL.

1.10.Din punct de vedere al riscului la accidente grave pe căi de transport:

	- pe drumul național DN 22  nu s-au înregistrat accidente majore/grave deoarece drumul este în aliniament  (dezastre ecologice)  singurile accidente pe drumul național au fost tamponările datorită vitezei excesive, dar datorită faptului că în ultimii ani traficul s-a dublat  există  o mare posibilitate de a se produce  accidente majore.
Pe drumul DN 22 se transportă următoarele substanțe (lichide, solide, gazoase)

· benzină 
· motorină
· gaz petrolier lichefiat
· azotat de amoniu   

1.11. Din punct de vedere al riscului de eşec al utilităţilor publice:

Alimentarea cu apă a localităților se face din rezervoare de stocare și tratare de 100 mc și stație de pompare în rețeaua de distribuție, iar scoaterea acestora temporară din funcțiune ar afecta gospodăriile cetățenești branșate la sistemul centralizat de alimentare cu apă. Energia electrică este asigurată prin distribuție aeriană. Prin punctele de transformare se asigură distribuția energiei pe grupuri de străzi în cadrul localităților. 
Un risc în întreruperea alimentării cu energie electrică îl prezintă rețelele aeriene supuse direct fenomenelor meteorologice (furtuni, depuneri de chiciură etc.) și predispuse avariilor accidentale (transporturi agabaritice, șocuri mecanice asupra stâlpilor de susținere a rețelei, lucrări de infrastructură edilitară etc.), care ar afecta alimentarea cu energie electrică a populației.

1.12. Din punct de vedere al expunerii la riscul epidemiologic:

Acest fenomen se accentuează pe timpul unor dezastre de mare amploare sau lungă durată.
În cazul unor dezastre de mari proporții există pericolul apariției următoarelor boli care dacă nu sunt oprite în faza incipientă pot deveni epidemii. Acestea sunt: holera, hepatita acuta de tip B, febra tifoidă, leptospiroza, trichineloza.
În cazul apariției acestor boli se va ocupa de vacinarea persoanelor Centrul Sanitar Antiepidemic Braila. La nivelul localității există  1 doctor și 2 asistenți medicali. 


1.13. Din punct de vedere al expunerii la riscul epizootic:

Gestionarea și managementul măsurilor de protecție și intervenție în caz de epizootii sunt asigurate de Direcția Sanitar Veterinară. 
În cazul unor dezastre de mari proporții și lungă durată pot apărea și evolua următoarele boli (la animale) care se pot transforma în epizootii cum ar fi: antraxul, febra aftoasa, gripa aviară, pesta porcină, leptospiroza, pesta bovină.
 
1.14. Din punct de vedere al expunerii la un conflict armat:

Județul Brăila – se poate confrunta în prima etapă, cu situațiile de debut ale unui conflict armat transfrontalier generat de un stat sau un grup de state pe fondul deteriorarii situației politico-diplomatice.
Debutul conflictului armat ar putea consta în ciocniri transfrontaliere, acțiuni diversioniste, violarea spațiului aerian, lovituri aeriene, lovituri transfrontaliere cu materiale  de artilerie și rachete. 



CAPITOLUL IV
 ACOPERIREA RISCURILOR



GESTIONAREA SITUAŢIILOR DE URGENŢĂ


1.PENTRU SITUAȚII DE DEZASTRE:
	A. Gestionarea situaţiilor de urgenţă constă în identificarea, înregistrarea şi evaluarea factorilor de risc şi a factorilor determinanţi ai acestora, înştiinţarea factorilor interesaţi, avertizarea populaţiei, limitarea, înlăturarea sau contracararea factorilor de risc precum şi a efectelor negative şi a impactului produs de evenimentele execepționale respective.

	B. Situațiile de aplicare a planului sunt determinate de producerea unuia din tipurile de dezastre exempificate.

         	C. Declararea stării de alertă 

În funcție de natura și urmările dezastrelor produse pe teritoriul comunei, Preşedintele Comitetului Local pentru Situaţii de Urgenţă declară cu acordul prefectului starea de alertă la nivelul comunei.
         	Punerea în aplicare fără a se primi alt ordin, a măsurilor prevăzute în plan se execută la localitățile și operatorii economici afectați direct.
         	Despre locul producerii, data, ora și urmările dezastrului și măsurile luate pe teritoriul comunei Tudor Vladimirescu se va raporta imediat telefonic, de către Preşedintele Comitetului Local pentru Situaţii de Urgenţă la Inspectoratul pentru Situaţii de Urgenţă Judeţean prin TELEFON 612.111 / 611.213.

D. Principalele măsuri de protecție

D.1. Măsurile de prevenire se vor lua în raport cu tipul de dezastru și constau în:

           	a) activarea Comitetului Local pentru Situaţii de Urgenţă şi Centrului Operativ cu Activitate Temporală;
b) asigurarea înștiințării personalului de conducere de la toate eșaloanele, în raport de natura dezastrelor, despre evoluția fenomenelor și factorilor supravegheați;
	c) alarmarea populației despre pericolul iminent al producerii unui anumit tip de dezastru care se execută potrivit schemelor de înștiințare și alarmare din cadrul planurilor de protecție și intervenție întocmite pe tipuri de dezastru;
           d) pregătirea organelor de conducere, Serviciului Voluntar pentru Situaţii de Urgenţă și populației privind modul de comportare și acțiune, în raport de natura dezastrelor ce se pot produce pe teritoriul comunei  Tudor Vladimirescu;
           e) asigurarea serviciului de permanență la sediul primăriei;
           f) asigurarea schimbului reciproc de date și informații cu unitățile militare: M.I.R.A, M.A.p.N., paza comunală, aflaţi pe teritoriul comunei şi localităţile vecine.

D.2. Măsuri de protecție a populației, colectivităților de animale și bunurilor materiale pe timpul dezastrelor.

         	Măsurile de protecție a populației, colectivităților de animale, silozurilor, surselor principale de apă, depozitelor de produse agroalimentare, bunurilor patrimoniului cultural-național și altor bunuri materiale se vor realiza diferențiat în raport de natura și amploarea dezastrelor produse.

         	D.2.1. Măsurile de protecție pe timpul producerii dezastrelor se vor realiza astfel:

a) Înștiințarea personalului de conducere despre pericolul creat, precum și alarmarea populației (în situații posibile) din zonele periclitate, prin:

	  	- rețeaua telefonică al Inspectoratului pentru Situaţii de Urgenţă Judeţean;
 		- sistemul de alarmare al localității.
 
b) Protecția individuală în cazul accidentului chimic sau nuclear se realizează astfel:

		-  cu măști contra gazelor pentru personal; 
		- populația care nu are asigurate măști contra gazelor își realizează protecția individuală cu mijloace simple.

c) Protecția colectivă prin adăpostire, în caz de accident chimic sau nuclear se realizează astfel:

		- în adăposturi de protecție civilă;
		- în încăperi etanșe.
 
d) Protecția N.B.C. a colectivităților de animale și a bunurilor materiale se realizează potrivit planurilor întocmite în acest scop.

         	D.2.2. După producerea dezastrelor se realizează următoarele măsuri:

       	 a)  cercetarea obiectivelor și localităților afectate potrivit prognozelor arătate în planurile de protecție și intervenție întocmite pe tipuri de dezastre;
            b) intrarea în acțiune, după caz, a echipelor de cercetare de specialitate care sunt implicate în aplicarea planului de interventie. Datele și informatiile se transmit prin mijloacele de transmisiuni proprii la Secretariatul tehnic permanent al Comitetului Judeţean pentru Situaţii de Urgenţă prin Centrul Operaţional Judeţean care funcționează în cadrul Inspectoratului pentru Situaţii de Urgenţă Judeţean la telefoanele:   612.111 / 611.213.
            c)  evacuarea populației, colectivităților de animale și bunurilor materiale se execută din zonele contaminate chimic sau radioactiv, precum și din zonele inundabile ale cursurilor de apă. 
d) controlul și supravegherea contaminării radioactive sau chimice în zonele de acțiune se realizează astfel:

             - în zona de acțiune a norului se execută de către întreprinderile pe teritoriul cărora s-a produs accidentul;
             - pe urma norului se execută de către echipele localităţii precum și de formațiile specificate în plan și stabilite de INSPECTORATUL PENTRU SITUAȚII DE URGENȚĂ JUDEȚEAN;
            e) controlul calității surselor de apă se va realiza de către AUTORITATEA DE SĂNĂTATE PUBLICĂ; 
            f) controlul calității produselor agroalimentare și furajelor se va realiza de către DIRECȚIA SANITAR-VETERINARĂ;
            g) controlul radiobiologic al populației se va realiza de către Autoritatea de Sănătate Publică.
            h) introducerea restricțiilor de circulație în zonele afectate și de consum a apei sau alimentelor supuse contaminării se realizează, astfel:

             - INSPECTORATUL JUDEȚEAN AL POLIȚIEI interzice circulația pe șoselele și drumurile publice din zona de acțiune a norului;
             - prin stațiile de radioficare, rețeaua de înştiinţare unilaterală, mijloacele de radioamplificare ale Poliției, se transmit comunicate către populație, privind modul de comportare și restricțiile impuse.
              i)  asigurarea asistenței medicale de specialitate se va realiza de către unitățile sanitare, din zonă:
              j)  asigurarea pazei zonelor de acțiune a norului radioactiv (chimic), precum și în zonele calamnitate, se realizează cu personalul INSPECTORATULUI JUDEȚEAN DE POLIȚIE, PAZA COMUNALĂ şi INSPECTORATUL JUDEŢEAN DE JANDARMI.

E.Principalele masuri de interventie:

E.1.Limitarea și înlăturarea urmărilor dezastrelor se execută de către:

                   	-serviciul voluntar pentru situaţii de urgenţă şi personalul operatorilor economici de pe teritoriul comunei în care s-au produs dezastrele;
                   	-populația din zona afectată;
		-Inspectoratul pentru Situaţii de Urgenţă Judeţean;
                   	-unitățile Ministerului Apărării Naționale și ale Ministerului Administraţiei şi Reformei Administrative ;
                   	- rețeaua sanitară și filiala de Cruce Roșie.
         	Intervenția se realizează în funcție de misiunile primite.

E.2.Cercetarea în zona dezastrelor pentru stabilirea pierderilor, distrugerilor și a măsurilor de intervenție se organizează de către Comitetul Local pentru Situaţii de Urgenţă şi Inspectoratul pentru Situaţii de Urgenţă Judeţean.
Gestionarea situațiilor de urgențe civile în caz de conflict armat se realizează de către Inspectoratul pentru Situaţii de Urgenţă Judeţean pe baza dispozițiilor Preşedintelui Comitetului Judeţean pentru Situaţii de Urgenţă și pe baza ordinelor și dispozițiilor Inspectoratului General pentru Situaţii de Urgenţă.
 În scopul asigurării protecției populației, a bunurilor materiale și a valorilor culturale pe timp de război sau în alte situații speciale, pentru prevenirea și diminuarea pierderilor în condițiile întrebuințării de către agresor a armelor nucleare, biologice și chimice, convenționale, a mijloacelor incendiare în conformitate cu prevederile Legii Protectiei Civile nr.481/2004 și ale O.M.A.I. nr.1184/2006, la ordin, se execută evacuarea unei parți din personalul autorităților administrației publice locale, al instituțiilor publice și al agenților economici, a unor categorii de cetățeni și bunuri materiale importante din unele localități din zona de frontieră.

2. MANAGEMENTUL URGENȚELOR CIVILE

A. Conducerea și cooperarea

	Conducerea acțiunilor în perioada premergătoare pe timpul și după producerea urgențelor se execută de către Preşedintele Comitetului Local pentru Situaţii de Urgenţă.
Pe linie de dezastre Preşedintele Comitetului Local pentru Situaţii de Urgenţă ia DECIZIA (HOTARÂREA) pe baza propunerilor făcute de către membrii Comitetului Local pentru Situaţii de Urgenţă.
Conducerea acțiunilor se execută din sediul Centrului Operativ cu Activitate Temporară – în situațiile premergătoare dezastrelor precum și a conflictului armat inclusiv pe parcursul realizării măsurilor prevazute;

B. Resurse umane și materiale participante
Resursele umane și materiale participante diferă în funcție de felul urgențelor civile sau etapa (perioada) de desfășurare.
Resursele umane și materiale în situațiile de dezastre sunt cuprinse în SISTEMUL DE ORGANIZARE existent aprobat de Preşedintele Comitetului Local pentru Situaţii de Urgenţă.

C. Organizarea fluxului informațional-decizional în caz de dezastre
Fluxul informațional se realizează conform schemei de înștiințare.
Informațiile despre producerea evenimentelor ajung la Centrul Operaţional Judeţean care le transmite Comitetului Judeţean pentru Situaţii de Urgenţă şi Grupurilelor  de Suport Tehnic.

D. Asigurarea logistică a acțiunilor de protecție și intervenție
	Responsabilitatea asigurării fondurilor financiare pentru pregătirea și desfășurarea acțiunilor de intervenție inclusiv pentru asigurarea asistenței medicale persoanelor care au avut de suferit și pentru asigurarea condițiilor de trai sinistraților, revine Consiliului Local.
Situația cu necesarul de fonduri financiare pentru dezastre se prezintă spre aprobare anual.
Asigurarea materială, a acțiunilor de înlăturare a urmărilor dezastrelor se realizează prin grija prefecturii, consiliului județean, primăriilor, operatorilor economici și prin cereri către operatorii economici elaborate din timp, de către Oficiul Mobilizare a Economiei și Pregătirea Teritoriului pentru Apărăre.

Principalele materiale de intervenție, decontaminatori, carburanți-lubrefianți, medicamente și sânge se asigură astfel:

-	carburanți, lubrefianți de la depozitele P.E.C.O din
			-Lacu Sărat    7 km
                        -Brăila          15 km
-	material pansamentar și medicamente de la CABINETELE MEDICALE din localitatea Tudor Vladimirescu și Scorțaru Vechi 
-	sânge de la CENTRUL TRANSFUZII  BRĂILA
· materiale de construcții de la: depozitele din Brăila
· 
Pentru repararea mijloacelor de transport și a utilajelor se vor folosi atelierele de reparații de la:
				      -S.C. A.G.F. CEREAL RUMENA S.R.L.
                                          -S.C.Deagrimex S.R.L.
                                          -S.C. Geada S.A.    
Asigurarea medicală a populației afectate precum și a personalului formațiilor participante la acțiunile de intervenție se realizează la spitalele din: orașul Brăila 
Evacuarea populaţiei sinistrate se va asigura la :
-Şcoala cu clasele I-VIII, grădinița și căminul cultural din sat Tudor Vladimirescu                                                                                              -Locuri de cazare:  100   
-Școala, grădinița și cămin cultural din sat Scorțaru Vechi                
- Locuri de cazare:  100
-Școala din sat Comăneasca               -                  locuri cazare : 50  
Prepararea hranei pentru sinistraţi se execută la: gospodăriile cetățenești ale comunei Tudor Vladimirescu.

